Jennifer Donnelly

Jennifer Donnelly (født 16. august 1963 i Westchester County, New York) er en amerikansk barnebokforfatter, best kjent for A Northern Light (utgitt som A Gathering Light i Storbritannia) som hun mottok Carnegie Medal for i .

Liv 
Hun er utdannet ved Universitetet i Rochester og Birkbeck, University of London. Hun flyttet til Brooklyn 25 år gammel, og debuterte som forfatter i 2002. Hun bor nå i Hudson Valley.

Bøker  
Debutboka Tea Rose (2002) var den første i en trilogi for voksne lesere fra 1800-tallets East End, med forgreininger til historien om Jack the Ripper. I de påfølgende bindene Winter Rose (2008) og Wild Rose (2011) følges hovedpersonene og deres etterkommere til Vest-Afrika og California, og senere til Arabia under første verdenskrig. 

Gjennombruddsboka A Northern Light (2003) vant flere priser. Hovedpersonen Mattie (16) bor i Herkimer County, Adirondack-fjella i 1906. Hennes liv er preget av kryssende forventninger: hun har gode evner og ønsker å utdanne seg, men morens død og fattigdom i hjemmet gjør at hun må velge omsorgsoppgaver overfor de yngre søstrene. Boka inneholder også referanser til en kjent drapssak i området og et mylder av interessante bipersoner.

Hennes andre ungdomsroman, Revolution (2010) binder sammen to unge jenters livshistorier; Alexandrine fra den franske revolusjonens Paris i 1789, og den sorgtyngede Andi fra nåtidens Brooklyn.

På norsk finnes bare Et nytt lys (A Gathering Light), oversatt av Elsa Frogner og utgitt i serien Det Bestes bøker i 2004 i ett bind sammen med tre andre bøker.

Referanser

Eksterne lenker 
 

Barnebokforfattere fra USA
Carnegie Medal in Literature
Personer fra Port Chester
Fødsler i 1963